yadyóniḥ pariśríto rétaḥ síkatā átha pū́rvāḥ pariśrídbhyo gā́rhapatye síkatā nivápati kathámasyaitadretó 'parāsiktam párigr̥hītam bhavatītyúlbaṃ vā ū́ṣāstadyadū́ṣānpū́rvānnivápatyeténo hāsyaitadúlbena retó 'parāsiktam párigr̥hītam bhavatyáthāhavanī́ye pariśríto 'bhímantrayate tásyokto bándhurátha síkatā nívapati réto vai síkatā etáyo asyaitadyónyā retó 'parāsiktam párigr̥hītam bhavati